_:neb1628f06be945289e09d289fc390327xb4
<http://schema.org/text>
"Το προηγούμενο Σάββατο παρακολούθησα ένα σεμινάριο σχετικά με το θέμα \"Σχολική ετοιμότητα - Ένταξη στο Δημοτικό\" και αναφέρθηκαν τι δεξιότητες γλωσσικες , γνωστικές αλλά και κινητικές θα πρέπει να έχει αναπτύξει το παιδί για να γίνει ομαλά η ένταξή του στην Α΄ Δημοτικού που σημειωτέον έχει γίνει πολύ δύσκολη πλέον αφού τα παιδάκια περνάνε κατευθείαν από το παιχνίδι στα μαθήματα και μάλιστα άκουσα ότι διδάσκονται και την προπαίδεια μέχρι το 10!!!!!! \nΘα ήθελα να σας αναφέρω μερικά από αυτά που ειπώθηκαν :\n \nΣχολική ετοιμότητα είναι η κατάσταση στην οποία το παιδί έχει τις απαραίτητες γνώσεις και δεξιότητες για την ομαλή μετάβαση και φοίτησή του στο σχολείο.\nΕπίσης ο όρος σχολική ετοιμότητα περιλαμβάνει τη δυνατότητα του παιδιού να δεχτεί τα νέα γνωστικά αντικείμενα σε δομημένο πλαίσιο και με καθορισμένο ρυθμό, να προσαρμοστεί και να ξεπεράσει τις όποιες δυσκολίες συναντήσει στο νέο του περιβάλλον.\n \nΚριτήρια σχολικής ετοιμότητας είναι:\nη ηλικία\nη φυσική του υγεία\nη σωστή προσχολική εκπαίδευση\nο σωστός προφορικός λόγος\nοι γνωστικές του ικανότητες\nοι κινητικές του δεξιότητες\nη συναισθηματική του ωριμότητα\nτα περιβαλλοντικά ερεθίσματα\n \nανάπτυξη του προφορικού λόγου:\nΝα αρθρώνει σωστά όλα τα φωνήματα και  τα συμφωνικά συμπλέγματα.\nΝα κατανοεί πλήρως τον προφορικό λόγο δηλ τις έννοιες, απλές και σύνθετες εντολές, ερωτήσεις, μεγάλες σε μήκος προτάσεις ή προτάσεις με πολύπλοκες συντακτικές δομές, ιστορίες γεγονότα και συζητήσεις.\nΝα αναπτύσει διαρκως το λεξιλόγιό του.\nΝα οργανώνει επαρκώς τον προφορικό του λόγο σε συντακτικο και γραμματικό επίπεδο δηλ : να παράγει ορθές συντακτικά προτάσεις και να χρησιμοποιεί σωστά τα άρθρα, τις αντωνυμίες τους χρόνους των ρημάτων κλπ.\nΝα περιγράφει εικόνες που βλέπει , να διηγείται γεγονότα και καταστάσεις.\nΝα αφηγείται ιστορίες φανταστικές.\nΝα διατυπώνει απλές σκέψεις του.\nΝα συμμετέχει σε συζητήσεις.\n \nΘα πρέπει να έχει οπτική αντίληψη:\nΝα αναγνωρίζει και να ονομάζει τα χρώματα\nΝα αναγνωρίζει και να ονομάζει τα σχήματα και να κάνει οπτική διάκριση.\nδηλ:Το παιδί όταν δεν έχει πρόβλημα στην οπτική διάκριση είναι ικανό να αναγνωρίζει γράμματα ή λέξεις σε διαφορετικές μορφές \nπχ. Καίτη, ΚΑΙΤΗ, καιτη όλα να τα αναγνωρίσει για την ίδια λέξη/ έννοια!\n( τα παιδιά με δυσκολίες στην οπτική αντίληψη παρουσιάζουν συνήθως πρόβλημα στην αντιγραφή)\n \nΘα πρέπει να έχει οπτικοχωριτική αντίληψη-Προσανατολισμό στον χώρο:\nΝα γνωρίζει τα μέρη του σώματος\nΝα κατανοεί τις χωρογνωστικές έννοιες πχ.πάνω-κατω, μέσα-έξω,μπροστά-πίσω\nΝα διακρίνει το δεξιά με το αριστέρά στο σώμα του , στο χώρο και στο χαρτί\n(τα παιδιά με οπτικο-γνωστικά προβλήματα είτε αφήνουν μεγάλα διαστήματα μεταξύ των λέξεων είτε δεν αφήνουν κανένα διάστημα και τα κολλάνε)\n \nΘα πρέπει να ξέρει την διαδοχή - αλληλουχία - προσανατολισμό στο χρόνο:\nΝα μπορεί να ακολουθεί ένα ρυθμό\nΝα βάζει εικόνες σε μια σειρά φτιάχνοντας μια ιστορία με την σωστή χρονική σειρά\nΝα ξεχωρίζει την σειρά μέρα-νύχτας, πριν-τώρα-μετά\nΝα γνωρίζει την σειρά των εποχών\nΝα γνωρίζει τις ημέρες , να αντιλαμβάνεται το χτες-σήμερα-αύριο\n(τα παιδιά με δυσκολία στην χρονική διαδοχή εμφανίζουν δυσκολίες στις αριθμητικές πράξεις και κυρίως στην αφαίρεση.)\n \nΘα πρέπει να έχει αναπτύξει σωστά την λεπτή κινητικότητα-γραφοκινητικότητα-τον οπτικοκινητικό συντονισμό:\nΛεπτή κινητικότητα είναι η δεξιότητα του παιδιού να κάνει λεπτές κινήσεις με το χέρι του.Από το νηπιαγωγείο θα πρέπει να καταφέρνει να κάνει την τριποδική σύλληψη του μολυβιού, να ζωγραφίζει με κινήσεις των δακτύλων και του καρπού και όχι με ολικές κινήσεις του ώμουκαι του αγκώνα.Θα πρέπει να χειρίζεται σωστά το ψαλίδι και να ζωγραφίζει σωστά μέσα στο περίγραμα του σχεδιου.\n \nΕπίσης πολύ βασικό ρόλο παίζει και η σωστή μνήμη, η οπτική και η ακουστική.\n(να μπορεί να λέει απέξω και κανα ποίημα)\n \nΑλλά το πιο ίσως σημαντικό που αναφέρθηκε το σεμινάριο ήταν η ψυχοκοινωνική του ετοιμότητα:\nΑπό την ηλικία των 5 θα πρέπει να :\nΕλέγχει τη συμπεριφορά και τα συναισθήματά του\nΝα μιλάει με αυτοπεποίθηση σε ενήλικες , να μπορεί να ζητάει βοήθεια και να εκφράζει συναισθήματα και ανάγκες\nΝα λύνει μικρά προβλήματα μόνο του (δεν θα είναι πάντα η μητέρα του δίπλα του στο σχολείο)\nΝα προσέχει τα πραγματά του και να τακτοποιεί τα παιχνίδια του και αργότερα την τσάντα του\nΝα σέβεται τα πράγματα των άλλων και να μοιράζεται πχ τα παιχνίδια του\nΝα σέβεται τους κανόνες των παιχνιδιών\nΝα μπορεί να δημιουργίσει φίλους\nΝα δοκιμάζει νέες δραστηριότητες\nΝα ακούει και να προσέχει τους άλλους που μιλούν\nΝα μπορεί να εργάζεται αποτελεσματικά μόνος του ή σε μικρές ομάδες\nΝα αποχωρίζεται άνετα τους δικούς του\nΝα γνωρίζει το ονοματεπώνυμό του αλλά και των γονιών του για να μπορεί να το πει σε κάποιον ενήλικά άμα παραστεί ανάγκη...\n \n \nΑναφέρθηκαν και πολλά άλλα!!! όμως σε κάποια φάση εγώ σκεφτόμενη τον Νεκτάριο και τι ΔΕΝ μπορεί να κάνει απογοητεύτηκα !!!\nΈφυγα από εκεί με την σκέψη ότι έχουμε ακόμη ένα τεράααστιο βουνό να ανέβουμε για να φτάσουμε κάποια στιγμή σε αυτό που λέγεται πρώτη δημοτικού... \n \nΕλπίζω να σας βοήθησα εσας που έχεται παιδιά τυπικής ανάπτυξης να καταλάβετε σε τι θα χρειαστεί να βοηθήσετε το  παιδάκι σας γιατί τα πράγματα έχουν δυσκολεψει πολύ και θελει πολύ πολύ προσοχή αγάπη και υπομονή από την δική σας πλευρά.\n \nΚαλό κουράγιο σε όλους μας, είτε ο σταυρός μας είναι μικροσκοπικός είτε τεράστιος!\n \nΑγγελική\n"
<https://parents.org.gr/forum/topic/10-orimotita-gia-tin-1i-dimotikou-i-katallili-proetoimasia/?page=2>